Baba, kleuter by vrou se lyk gevindArgieffoto: Miguel Roberts/The Brownsville Herald via AP ŉ 30-jarige man is in hegtenis geneem in verband met die brutale moord op sy meisie in die Asanda-nedersetting naby Strand in die Wes-Kaap. Sers. Noloyiso Rwexana, woordvoerder van die polisie, sê ŉ lid van die gemeenskap het die polisie Saterdagoggend na die toneel ontbied. By hul aankoms het beamptes ŉ vrou, in haar 20’s, se liggaam in die huis aangetref. Haar linkerbeen was afgekap. “In die huis waar hierdie grusame moord gepleeg is, was twee kinders – ŉ een maand oue baba en ŉ vierjarige dogtertjie – alleen saam met die liggaam in die huis,” het Rwexana gesê. ŉ Voorlopige ondersoek het begin en die vrou se kêrel, wat ook die pa van die twee kinders is, is in hegtenis geneem. Hy sal binnekort in die Strand-landdroshof verskyn.